b'\n_START_ARTICLE_\nVlak do Busana\n_START_SECTION_\nVsebina\n_START_PARAGRAPH_\nSeok-woo je poslovne\xc5\xbe, deloholik in lo\xc4\x8den samski o\xc4\x8de mlaj\xc5\xa1e h\xc4\x8derke Soo-an. Za svoj rojstni dan ga h\xc4\x8derka prosi, \xc4\x8de lahko obi\xc5\xa1\xc4\x8de mamo v Busanu. Seok-woo se najprej ne strinja, vendar si premisli, ko vidi posnetek nastopa Soo-an v \xc5\xa1olo, kako citira pesem "Aloha \xca\xbbOe", katerega je on zamudil. Na poti do postaje sre\xc4\x8data gasilce, re\xc5\xa1evalce in policijo, ki drvijo proti gore\xc4\x8di stavbi. V Seoulu se vkrcata na vlak, na katerem so \xc5\xa1e mo\xc4\x8dan delavec\xc2\xa0Sang-hwa in njegova nose\xc4\x8da \xc5\xbeena Seong-kyeong; srednje\xc5\xa1olska ekipa bejzbola; bogat a sebi\xc4\x8den Yon-suk; starej\xc5\xa1i sestri In-gil\xc2\xa0in Jong-gil; ter prestra\xc5\xa1en brezdomec, ki je bil pri\xc4\x8da napadu zombijev._NEWLINE_Na vlak se vkrca zmedena mlaj\xc5\xa1a \xc5\xbeenska, z ugriznino na nogi. Spremeni se v zombija in za\xc4\x8dne napadati potnike na vlaku, ter tako hitro raz\xc5\xa1iri oku\xc5\xbebo. Seok-woo prejme klic sodelavca, ki mu pove da se je po Koreji raz\xc5\xa1irilo nasilje. Sang-hwa sku\xc5\xa1a zabarikadirati vrata na vlaku in hitro ugotovi, da oku\xc5\xbeeni ne znajo odpreti vrat.\xc2\xa0Seong-kyeong uporabi vodo in papir ter prekrije okna, kar zmede zombije, ki mislijo da ljudi tukaj ni. Po poro\xc4\x8dilih poro\xc4\x8dajo o izbruhih zombijev po vsej dr\xc5\xbeavi. Voznik pove, da se vlak ne bo ustavil v Cheonanu, vendar na postaji Daejeon, kjer bodo vsi potniki poslani v karanteno. Ko se vlak ustavi v Daejeonu, se potniki za\xc4\x8dnejo pomikati proti glavnemu izhodu, medtem pa se Seok-woo, Soo-an in brezdomec odpravijo drugam. Potniki hitro ugotovijo, da so vojaki in policija na postaji oku\xc5\xbeeni. V kaosu se skupina lo\xc4\x8di. Soo-an, Seong-kyeong, In-gil, in brezdomec zbe\xc5\xbeijo na vlak in se zaprejo na strani\xc5\xa1\xc4\x8de. Voznik za\xc5\xbeene vlak in sporo\xc4\x8di, da so namenjeni v Busan, kjer naj bi uspe\xc5\xa1no vzpostavili karanteno. Seok-woo, Sang-hwa in Yong-guk se komaj vkrcajo na enega izmed vagonov, ko vlak \xc5\xbee odpelje._NEWLINE_Ko ugotovijo, da so Soo-an, In-gil, Seong-kyeong in brezdomec ujeti v vagonu pred njimi, si Seok-woo, Sang-hwa in Yong-guk izborijo pot do tja mimo zombijev. Med potjo ugotovijo, da zombiji v temi ne zaznavajo neoku\xc5\xbeenih, in da reagirajo le na zvok. To izkoristijo in re\xc5\xa1ijo ostale, ter se napotijo do sprednjega vagona. Medtem Yon-suk prepri\xc4\x8da ostale potnike, da zabarikadirajo vrata njihovega vagona pre\xc5\xbeivelim, saj se bojijo, da so oku\xc5\xbeeni. Ker se ne morejo boriti proti tolik\xc5\xa1nem \xc5\xa1tevilu zombijev, se Sang-hwa \xc5\xbertvuje, ostali pa tako odprejo vrata sprednjega perona, kar ne uspe le In-gil. Yon-suk prepri\xc4\x8da ostale, da so pre\xc5\xbeiveli oku\xc5\xbeeni, zato jih izolirajo, pridru\xc5\xbei pa se jim Yong-gukova punca Jin-hee. Jong-gil opazi svojo sestro v podobi zombija in zaradi jeze na Yon-suka, odpre vrata in tako jih napadejo zombiji._NEWLINE_Ko prispejo v Vzhodni Daegu, morajo pre\xc5\xbeiveli poiskati nov vlak, saj je prehod onemogo\xc4\x8den zaradi ovir. Zaradi tega se Seok-woo, Seong-kyeong, Soo-an in brezdomec lo\xc4\x8dijo od Yong-guka in Jin-hee. Medtem iz vlaka pobegne tudi Yon-suk, ki se je med napadom skril na strani\xc5\xa1\xc4\x8de v vagonu. Ko vstopi na vlak, kjer se skrivata Yong-guk in Jin-hee, slednjo Yon-suk sune k zombijem. Yong-guk ostane pri Jin-hee dokler se ta ne preobrazi in ga ugrizne. Voznik vlaka za\xc5\xbeene lokomotivo, vendar ga kmalu ubijejo zombiji. Brezdomec se medtem \xc5\xbertvuje, da lahko Soo-an, Seong-kyeong in Seok-woo pobegnejo. Ko se vkrcajo na lokomotivo, tam sre\xc4\x8dajo oku\xc5\xbeenega Yon-suka, ki napade Seok-wooja in ga ugrizne v roko, preden ga ta uspe vre\xc4\x8di iz vlaka. Seok-woo nato Seong-kyeong razlo\xc5\xbei, kako se upravlja z vlakom in se poslovi od h\xc4\x8derke. Ko se za\xc4\x8dne spreminjati v zombija, se spominja rojstva svoje h\xc4\x8derke in se vr\xc5\xbee pod vlak._NEWLINE_Blizu Busana sta Seong-kyeong in Soo-ann prisiljeni izstopiti iz vlaka in nadaljevati pe\xc5\xa1 skozi predor. Na drugi strani se nahajajo vojaki, ki varujejo obmo\xc4\x8dje pred oku\xc5\xbeenimi. Ker ne morejo razlo\xc4\x8diti ali sta Seong-kyeong in Soo-an oku\xc5\xbeeni ali ne, jim je ukazano, da obe ustrelijo. Preden spro\xc5\xbeijo pu\xc5\xa1ke, zasli\xc5\xa1ijo Soo-ann kako v solzah poje "Aloha \'Oe". Ko ugotovijo, da sta neoku\xc5\xbeeni, jima po\xc5\xa1ljejo pomo\xc4\x8d.'